
Recentele atacuri cu dronă din Transnistria și de la centrala atomică Zaporojie 
sunt exemple clasice, transparente, de provocări ucrainene în scopul escaladării 
războiului. 


Aproape de necrezut, Chișinăul acceptă cu seninătate implicarea Kievului și, mai 
mult, toarnă gaz peste foc. În plin confiict la graniţa Moldovei (stat neutru, 
potrivit Constituţiei), președintele Maia Sandu girează organizarea primului 
Forum pentru Reintegrarea Transnistriei în patria-mamă. 


Evenimentul are loc chiar astăzi, cu peste 100 de participanţi din Europa, printre 
care reprezentanta specială a UE pentru procesul de negocieri privind 
reglementarea transnistreană, Dorota Dlouchy-Suliga, ambasadorul SUA în Rep. 
Moldova, Kent D. Logsdon, cât și ambasadorul cu misiuni speciale al Ucrainei 
responsabil de dosarul transnistrean, Păun Rohovei. Greu de spus ce "misiuni 
speciale” are ucraineanul Rohovei în Transnistria, însă putem bănui. Mai ales că la 
Chișinău a aterizat recent, în calitate de ambasador, fostul șef al securităţii de la 
Kiev, “celebrul” Oleksi Danilov (apropiat al lui Zelensky, cunoscut ca un cal breaz 
de serviciile de informaţii occidentale). 


De menţionat că Forumul de Reintegrare este organizat de o serie de ONG-uri 
afiliate imperiului globalist Soros: Institutul pentru Politici și Reforme Europene, 
Fundația Friedrich Ebert Stiftung Moldova și Biroul Politici de Reintegrare, în 
parteneriat cu Expert-Grup și Asociația Promo-LEX. 


Ca de obicei de când a izbucnit războiul la doi pași de noi, România zboară pe sub 
radar. lar în rarele ocazii când vorbește, spune doar banalități prin vocea 
ministrului de Externe, Luminiţa Odobescu. Deși Reintegrarea Transnistriei este 
un subiect care teoretic ne interesează în mare măsură, mai ales în contextul 
războiului, lohannis pare preocupat exclusiv de cursa solitară și deopotrivă 
jenantă pentru obţinerea funcției supreme în cadrul NATO. 


Atât Palatul Cotroceni, cât și Ministerul de Externe evită să deschidă gura cu 
privire la Transnistria. Se ridică întrebarea cât este de oportun forumul de la 
Chișinău desfășurat sub umbrela Statelor Unite și a Ucrainei. Ce obiectiv 
urmărește Maia Sandu, în afară de agitarea spiritelor într-un moment extrem de 
delicat? Oare ce urmează după provocările cu grenade, focuri de armă, drone 
care atacă baze militare și discuţii aprinse despre “reintegrarea” Transnistriei? 


Merită să amintim aici că Transnistria nu a aparținut vreodată României. Din 
totalul populaţiei, de circa jumătate de milion de locuitori, doar 32% se declarau 
moldoveni/români la recensământul din 2004. În septembrie 2016, Evgheni 
Sevciuc, liderul de la acea vreme a autoproclamatei republici Transnistria, a 
semnat decretul privind punerea în aplicare a rezultatelor referendumului din 
2006, când aproape 97% dintre participanţi au votat pentru independenţă și 
aderarea la Federaţia Rusă. Imediat după semnarea decretului, lohannis a 
îndemnat la negocieri mai aprofundate în formatul “5 plus 2” și la o “atitudine 
reţinută și responsabilă” din partea transnistrenilor. 


Actualul lider al separatiștilor de la Tiraspol, Vadim Krasnoselski, este tranșant în 
legătură cu Forumul Reintegrării: "Cei care vor participa la acest forum 
jonglează cu torţe într-un depozit plin cu praf de pușcă. Este un lucru 
periculos. Mai devreme sau mai târziu, ar putea exploda. Ar putea să scape 
torţa și să dea foc întregii lumi. Am spus întotdeauna: nu vă atingeți de 
Transnistria. Escaladarea situaţiei în Transnistria este calea spre un război, 
probabil spre un război mondial”. 


lată și motivul pentru care Maia Sandu a fost pomenită cu afecţiune de însuși 
Joe Biden, iar la Congresul PPE de la București a obţinut un loc ultra-VIP, chiar 


lângă potlogăriţa Ursula von der Leyen. 


Americanii, ucrainenii, românii și moldovenii forțează iresponsabil deschiderea 
unui al doilea front în Transnistria. Cu participarea extraordinară a soldaților 
amatori pe care lohannis tocmai se străduie să-i înveţe cum să arunce grenada 
în cadrul exerciţiilor de mobilizare a militarilor rezerviști. 

